Diari Oficial de la Generalitat Valenciana


Sumari del DOGV 4344, del 26-09-2002 (2002/9971)

Informació pública de l'aprovació definitiva del projecte de reparcel·lació de l'actuació industrial El Romeral. Ampliació a Requena.
-------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9971


Organisme emissor
:   Ajuntament de Requena

Tipus de document
:   Anunci

Informació pública de l'aprovació definitiva del projecte de reparcel·lació de l'actuació industrial El Romeral. Ampliació a Requena. [2002/F9971]
  
El Ple municipal, en la sessió ordinària del dia 10 de setembre de 2002, va acordar, entre altres, l'acord següent:
  
Primer. Desestimar l'al·legació presentada per Alpla Ibérica, SA, relativa a l'expedient de reparcel·lació en què proposa la substitució de la fórmula mixta (prevista en el projecte de reparcel·lació), per la del pagament total de les retribucions a l'urbanitzador en metàl·lic, ja que, d'acord amb l'article 71.3 de la Llei Reguladora de l'Activitat Urbanística, la dita sol·licitud s'ha presentat fora del termini establit legalment.
  
Segon. Aprovar definitivament el projecte de reparcel·lació, i notificar l'acord als interessats en l'expedient i, una vegada ferm en via administrativa, s'inscriurà en el Registre de la Propietat, previ atorgament de document públic que expresse el seu contingut. Els propietaris amb excés d'adjudicació hauran de compensar econòmicament l'urbanitzador en raó a la menor aportació de sòl que realitzen per a costejar les càrregues d'urbanització. Atés que esta operació no deixa de ser una compensació econòmica a l'urbanitzador per les càrregues d'urbanització que este ha de suportar, els pagaments en metàl·lic a l'urbanitzador per a compensar els excessos d'aprofitament tindran la consideració de retribució a l'urbanitzador en la modalitat de pagament en metàl·lic. En conseqüència la liquidació es calcularà com si el propietari haguera sol·licitat el pagament mixt a l'urbanitzador. Per este motiu, el compte de liquidació inclou una quota d'urbanització en metàl·lic que compensa els excessos esmentats, i es calcula la dita quota a raó de 47,43 euros/metre quadrat, que és el valor establit en el programa d'actuació integrada, i corregit en el projecte de reparcel·lació per a la modalitat de pagament en metàl·lic. Per tant, el compte de liquidació provisional queda de la manera següent:
  
1. Titulars de la finca número 3: han de pagar a l'urbanitzador 1.673,64 euros.
  
2. Titulars de la finca número 4: han de pagar a l'urbanitzador 765,14 euros.
  
3. Titulars de la finca número 5: han de pagar a l'urbanitzador 329.506 euros.
  
4. Titulars de la finca número 2: saldo a favor del titular de 11,72 euros.
  
5. El Sepes, com a urbanitzador, percep una compensació de 331.933,06 euros.
  
Tercer. El present acord es publicarà en el Diari Oficial de la Generalitat Valenciana, al tauler d'edictes de la casa consistorial i en un periòdic editat a la comunitat autònoma, i es notificarà així mateix individualment als interessats i a qui haguera comparegut en l'expedient.
  
Quart. Requerir els interessats per a formalitzar la reparcel·lació mitjançant document públic, siga escriptura pública o document administratiu, conforme al que s'establix en l'article 69.1.D), paràgraf 2, de la citada llei valenciana.